## צדקה וחסד (ה)

א. תלמוד ירושלמי מסכת פאה פרק ח הלכה ח

1. שמואל ערק מן אבוי. אזל וקם ליה בין תרין צריפין דמיסכנין.

שמע קולהון אמרין בהדין אגנטין אנן אכלין יומא דין, באגנטין דדהבא ובאגניטן דכספא אנן אכלין?

עאל ואמר קומי אביו

אמר ליה צריכין אנו להחזיק טובה לרמאין שבהם.

(שמואל ברח מאביו. הלך ועמד בין שני צריפים של עניים. שמע את קולם שאומרים באיזה כלים נאכל היום בכלי זהב או בכלי כסף?

בא ואמר לאביו. אמר לו צריכים אנחנו להחזיק טובה לרמאים שבהם.)

2. דלמא ר' יוחנן וריש לקיש עלון מיסחין בהדין נימוסין דטבריא.

פגע בון חד מסכן.

אמר לון זכון בי.

אמרו ליה: מי חזרון.

מי חזרון אשכחוניה מית.

אמרו: הואיל ולא זכינין ביה בחייו ניטפל ביה במיתותיה.

כי מיטפלון ביה אשכחון כיס דינרים תלוי ביה.

אמרו: הדא דאמר רבי אבהו אמר רבי אלעזר: צריכין אנו להחזיק טובה לרמאין שבהן,

שאילולי הרמאין שבהן היה אחד תובע צדקה מן האדם ולא נותן לו מיד נענש.

(מעשה ברבי יוחנן וריש לקיש שהלכו לרחוץ בחמי טבריה. פגש בהם עני אחד וביקש מהם לעזור לו. אמרו לו כאשר נחזור. כאשר חזרו מצאו שמת. אמרו כיון שלא זכינו לעזור לו בחייו נטפל בו במיתתו. כאשר טיפלו בו מצאו שקית מלאה דינרים תלויה בו. אמרו: זה מה שאמר רבי אבהו בשם רבי אלעזר שצריכים אנו להחזיק טובה לרמאים שבהם, שאילולא הרמאים אם היה עני מבקש צדקה ולא נותן לו היה נענש. )

3. אבא בר בא יהב לשמואל בריה פריטין דיהא פליג למסכינייא.

נפק ואשכח חד מסכן אכל קופר ושתי חמר.

עאל ואמר קומוי אבוי

אמר ליה: הב ליה יתיר דנפשיה מרתי.

(אבא בר בא נתן לשמואל בנו מעות שיחלק לעניים. יצא [שמואל] ומצא עני אחד אוכל בשר ושותה יין. בא ואמר לאביו. אמר לו [אביו] תן לו יותר כיון שנפשו מרה.)

4. רבי יעקב בר אידי ורבי יצחק בר נחמן הוון פרנסין והוון יהבון לר' חמא אבוי דר' אושעיא חד דינר והוא יהב ליה לחורנין.

(רבי יעקב בר אידי ורבי יצחק בר נחמן היו גבאי צדקה. ונתנו לרבי חמא אביו של רבי אושעיא דינר אחד [לצדקה], והוא נתן אותו לאחרים.)

5. רבי זכריה חתניה דרבי לוי היו הכל מליזין עליו אמרו דלא צריך והוא נסב

כד דמוך בודקין ואשכחון דהוה מפליג ליה לחורנין

(על רבי זכריה חתנו של רבי לוי, הכל היו מוציאים עליו לעז שהוא נוטל צדקה ואינו צריך. כשמת גילו שהיה מחלק זאת לאחרים.)ב. תלמוד בבלי מסכת כתובות דף סז עמוד ב – דף סח עמוד א

1. מר עוקבא הוה עניא בשיבבותיה, דהוה רגיל לשדורי ליה ארבע מאה זוזי כל מעלי יומא דכיפורא. יומא חד שדרינהו ניהליה ביד בריה, אתא אמר ליה: לא צריך. אמר: מאי חזית? חזאי דקא מזלפי ליה יין ישן. אמר: מפנק כולי האי? עייפינהו ושדרינהו ניהליה. [מר עוקבא היה רגיל לשלוח לעני שגר בשכונתו ארבע מאות זוז בכל ערב יום כיפור. יומא אחד שלח ביד בנו. חזר ואמר הבן: לא צריך. אמר לו: מה ראית? אמר שראה שמזלפים לו יין ישן. אמר מר עוקבא: בוא כזה מפונק? הכפיל לו הסכום ושלח לו].

2. רבי חנינא, הוה ההוא עניא דהוה רגיל לשדורי ליה ארבעה זוזי כל מעלי שבתא [ר' חנינא היה רגיל לשלוח לעני כל ערב שבת ארבעה זוזים]. יומא חד שדרינהו ניהליה ביד דביתהו, אתאי אמרה ליה: לא צריך. מאי חזית? שמעי דהוה קאמרי ליה: במה אתה סועד, בטלי כסף או בטלי זהב? [יום אחד שלח ביד אשתו, חזרה ואמרה לו: אין צורך. שאלה: מה ראית? אמרה ששמעה דיון במה לסעוד במפות של פשתן לבנות או של משי צבועות]. אמר:, היינו דאמר רבי אלעזר: בואו ונחזיק טובה לרמאין, שאלמלא הן היינו חוטאין בכל יום, שנאמר: " וקרא עליך אל ה' והיה בך חטא" (דברים טו, ט). ... . המקבל צדקה ואין צריך לכך, סופו אינו נפטר מן העולם עד שיבא לידי כך.

רש"י: היינו חוטאים - שאנו מעלימין עין מן העניים אבל עכשיו הרמאים גורמים לנו.

ג. רבי אליעזר פאפו, פלא יועץ, ערך צדקה

וכשנותן לעניי עירו, צריך להבחין איזהו עני הגון וצנוע ומעלי (=ומעולה) ועני חשוב בן טובים, להם יפתח ידו ביותר. כי לפי מה שהוא אדם יגדל ערכה של צדקה. ועל כל פנים לא יפחות מליתן לכל שואל ולכל מין כמידת קונו, שנותן לחם לכל בשר ורחמיו על כל מעשיו, "ובמדה שמודד מודדין לו" (משנה ברכות ט, ה) שאין מדקדקין עמו. ומה שאמרו "הכשילם בבני אדם שאינם מהוגנים" (בבא בתרא ט ע"ב), אפשר דהיינו שאינם צריכים ליטול לפרנסתם ונוטלים להוציא לדבר עבירה רחמנא ליצלן, אבל למזונות אין בודקין. אלא שלעני המחזר על הפתחים אין נזקקים לו למתנה מרובה אבל נותנים לו מתנה מועטת ואסור להחזיר העני ששאל ריקם שנאמר: "אל ישיב דך נכלם" (תהילים עד, כא). כך פסק הרמב״ם ונראה שבכלל זה הוא עני שפושט מטפחת בפתח בית הכנסת שהוא כמי ששואל לכל אחד וצריך כל אחד להטיל לו פרוטה.